**ÚPRAVY PRAVIDIEL PRE ROK 2015**

**(schválené Prezídiom STO D IDO na základe návrhu komisie Disco Dance)**

**1. Porota na súťaži MSR Disco Dance**

Od roku 2015 na každých Majstrovstvách Slovenska Disco Dance budú **prizvaní do poroty minimálne 3 zahraniční IDO porotcovia**, ktorí budú pozývaní prostredníctvom Prezídia STO D IDO a na základe odporučenia Prezídia.

***Zdôvodnenie***: V Disco Dance sú limitované možnosti prizvať VIP porotcov, preto ak chceme, aby súťaže MSR boli hodnotené čo najviac nestranne a kvalifikovane, a tiež po kladnej skúsenosti zo súťaže MSR 2014, považujeme toto riešenie za najlepšie.

Uvedomujeme si, že organizátorom vzniknú aj vyššie náklady, preto sa pre súťaže MSR Disco Dance zvýši **štartovné v každej disciplíne o 1 EURO**, aby navýšené štartovné mohol organizátor použiť na pokrytie nákladov na medzinárodných porotcov.

**2. Rozdelenie výkonnostných kategórií A-B-C pre detskú a juniorskú vekovú kategóriu pre disco dance sólo.**

Od roku 2015 **otvoríme C** kategóriu pre detskú a juniorskú kategóriu v disciplíne disco dance sólo.

Rozdelenie bude nasledovné.

Sóla, ktoré a v roku 2014 prebojovali do výkonnostnej kategórie A, ostávajú v roku 2015 vo výkonnostnej kategórii A, ak nemenia vekovú kategóriu (nepostupujú do staršej vekovej ktg.).

Postupový kľúč z B do A ostáva rovnaký ako v roku 2014 :

Súťaže v disciplíne **Disco Dance sólo** sú rozdelené na kategórie ***A*** a ***B***. V rámci vekovej kategórie je hodnota/úroveň ***A / B*** priradená tanečníkovi bez ohľadu na sólo a duo, t.j. každý tanečník má mať priradené buď A, B alebo C. Súťažné kategórie sú nasledovné: ***A*** DVK, ***B*** DVK, **C DVK**, ***A*** JVK, ***B*** JVK,**C JVK**, ***A*** HVK, ***B*** HVK

**Majstrovstvá Slovenska** **2015** Disco Dance sólo sa uskutočnia iba pre tanečníkov ***A*** kategórie, ktorí sú zároveň členmi STO D IDO. Nominácie **na medzinárodné súťaže** budú odvodzované z výsledkov MSR **(a teda iba pre A kategóriu).** Súťaže tanečníkov ***B a C*** kategórie sú otvorené pre členov **aj nečlenov** STO D IDO.

Podmienky pre zaradenie a následnú registráciu do konkrétnej súťaže

**DVK = deti** (tanečníci narodení v roku **2004** a po roku **2004**)

DVK ***A*** tanečníkom sa môže stať **po získaní 14 bodov na súťaži B kategórie (po získaní 14 bodov MUSIA postúpiť do A kategórie)**

**DVK *B* tanečníkom sa môže stať po získaní 14 bodov na súťaži C kategórie (po získaní 14 bodov MUSIA postúpiť do B kategórie)**

**JVK = juniori** (tanečníci narodení v r. 2000, 2001, **2002, 2003)**

JVK ***A*** tanečníkom sa môže stať **po získaní 14 bodov na súťaži B kategórie (po získaní 14 bodov MUSIA postúpiť do A kategórie)**

**JVK *B* tanečníkom sa môže stať po získaní 14 bodov na súťaži C kategórie (po získaní 14 bodov MUSIA postúpiť do B kategórie)**

**HVK = dospelí** (tanečníci narodení v roku **1999 a pred rokom 1999**)

HVK ***A*** tanečníkom sa môže stať **po získaní 14 bodov na súťaži B kategórie (po získaní 14 bodov MUSIA postúpiť do A kategórie)**

**Bodové hodnotenie súťaží B kategórie sólo a duo (len prvých 10 najlepších):**

**1.miesto- 10 bodov**

**2.miesto- 9 bodov**

**3.miesto- 8 bodov**

**4.miesto- 7 bodov**

**5.miesto- 6 bodov**

**6.miesto- 5 bodov**

**7.miesto- 4 bodov**

**8.miesto- 3 bodov**

**9.miesto- 2 bodov**

**10.miesto- 1 bod**

Zaradenie disco dance sól do výkonnostnej vekovej kategórie B.

Vytvorili a prepočítali (menovite Monika Šimeková) sme v DVK a JVK imaginárny rebríček (bodovaný podobne ako Slovenský pohár pre Ačko) aj pre disco dance sóla, ktoré sa nepretancovali v roku 2014 do výkonnostnej kategórie A. Z vytvoreného rebríčka v B kategórii v nej ostane prvých 50 sól pokiaľ v daný rok nemenia vekovú kategóriu. Ostatné sóla od 51. miesta spolu s novými sólistami ostávajú vo výkonnostnej kategórii C. ***(prílohy Bodovanie DVK B a JVK B).***

Tak sa podarí dosiahnuť približne rovnaké zadelenie. A cca 20 - predpoklad sól na MSR okolo 40. B na začiatku cca 50 sól, s posunom z C do B celú sezónnu cca ten istý počet. Počet sól C menný po celý rok.

Kľúč z C do B bude taký istý ako z B do A, t.j. po získaní 14 bodov.

Pri zmene vekových kategórií (postup do staršej) bude postup nasledovný.

DVK **A** -> JVK **B** (detské Ačko začne ako juniorské Bčko)

DVK **B** -> JVK **C**

**JVK** A, JVKB, JVK C -> **HVK B**

**Výnimka**: **FINALISTI MAJSTROVSTIEV EURÓPY s MAJSTROVSTIEV  SVETA** (nie Svetového pohára) pri prechode z nižšej vekovej kategórie do vyššej nastúpia priamo vo výkonnostnej kategórii **A.**

DVK A -> JVK A (napr. Augustínová Rebeka,...)

JVK A -> HVK A (Gomolová, Haverová, Závodská...)

**3. HVK – dospelá veková kategória**

Veková kategória ostáva bez zmeny, t.j. rovnaké podmienky postupu ako v roku 2014. (***Bodové hodnotenie pozri v bode 2***.)

**4. Kategória duo**

**Pre kategóriu DUO platí nasledovné:**

**Nové duo, kde obaja tanečníci tancujú sólo v A, tancujú spolu duo (aj prvý rok), sú zaradení do A kategórie. Ak je jeden z tanečníkov v sóle v A kategórii, druhý v B kategórii a tancujú spolu duo prvý rok, musia nastúpiť najskôr do B kategórie a pretancovať sa do A. Tanečníci C Kategórie tancujú duo v B kategórii. *Bodové hodnotenie pozri v bode 2.***

**5.Zadelenie a rozdelenie skupín**

Všetky skupiny, ktoré na MSR 2014 tancovali vo výkonnostnej kategórii A, ostávajú pre rok 2015 vo výkonnostnej kategórii A, ak v nej ostáva minimálne nadpolovičná väčšina členov ( t.j. štyria z počtu sedem 4/7, 4/6, 3/5, 3/4, 2/3).

Ak je skupina ktorá tancovala na MSR 2014 v DVK A a všetci jej členovia prechádzajú do JVK, táto skupina musí začať tancovať vo výkonnostnej kategórii B.

Postupový kľúč ostáva nezmenený ako bol pre rok 2014.

**Súťaže v disciplíne Disco Dance skupiny sú rozdelené na kategórie *A* a *B*. Majstrovstvá Slovenska 2015 Disco Dance skupiny sa uskutočnia iba pre tanečníkov *A* kategórie, ktorí sú zároveň členmi STO D IDO. Nominácie na medzinárodné súťaže budú odvodzované z výsledkov MSR (a teda iba pre A kategóriu). Súťaže tanečníkov *B* kategórie sú otvorené pre členov aj nečlenov STO D IDO.**

**Do A kategórie je možné sa pretancovať, ak skupina získa 4 body. V tomto prípade skupina MUSÍ prejsť do A kategórie.**

**Bodovanie B skupín je nasledovné.**

**1.miesto- 3 body**

**2.miesto- 2 body**

**3.miesto- 1 bod**

**POZOR! Z B kategórie do A je možné sa pretancovať, ale z A kategórie do B už v daný rok 2015 nie je možné zostúpiť - „spadnúť“.**

**Jednotlivým A skupinám budú pripisované aj body v Slovenskom pohári 2015 (podobne ako v sóle a duu) a tieto môžu byť určujúce pre kategorizáciu v nasledujúcich rokoch.**

**V skupine sa musia udržať minimálne 4 tí istí tanečníci v daný rok. To znamená, že aj v prípade zranenia, obmeny tanečníkov a pod., min. 4 tanečníci musia byť stále tí istí ako pôvodné zloženie, zapísané na prvú súťaž v daný rok.**

**V prípade automaticky zaradenej skupiny do A kategórie, musí sa táto zúčastniť aspoň jednej pohárovej súťaže pred MSR 2015, aby mohla na MSR 2015 nastúpiť v A kategórii. V prípade nulovej účasti na pohárových súťažiach pred MSR, nebude možné, aby skupina štartovala na MSR A kategórie, a teda stráca šancu získať nomináciu na medzinárodné súťaže.**

**6. Porotca, ktorý je zároveň aktívnym tanečníkom**

Porotca, ktorý je v súťažnom roku stále aktívnym tanečníkom môže hodnotiť iba na súťaži, kde nesúťaží a iba disciplíny, v ktorých nesúťaží daný súťažný rok

**7. Odporučené prizývanie vedúcich súborov**

Na hodnotiace a rozborové porady poroty po súťaži budú prizvaní zástupcovia súborov (bude zverejnené v propozíciách).

**Akékoľvek nejasnosti, otázky** adresujte predsedkyni Disco komisie Dominike Kocourkovej. tel 0915 526 013, Email: dominka.k13@gmail.com )